達摩渡蘆圖
作者：劉克莊
朝代：宋

paragraphs: 長嘯生風白浪起，高桅千尺如折箠。
佛狸百萬不敢渡，師跣雙髐踏一葦。
視魯叟桴差簡捷，比博望槎尤俶詭。
豈小兒女狡獪然，亦大神通游戲爾。
老胡西來紛文字，遍東西旦撒種子。
塔藏共禮熊耳骨，壁觀誰得少林髓。
吾聞至人未嘗死，歲晚翩翩携隻履。
學人其如初祖何，應身已度葱嶺矣。